Pesaro

Ang Pesaro () ay isang komuna (munisipalidad) at ang kabeserang lungsod ng Lalawigan ng Pesaro at Urbino sa rehiyon ng Marche ng Italya, sa Dagat Adriatico. Ayon sa senso noong 2011, ang populasyon nito ay 95,011, kaya ito ang pangalawang pinakamataong lungsod sa Marche, pagkatapos ng Ancona. Ang Pesaro ay tinawag na "Lungsod ng Pagbibisikleta" (Città della Bicicletta) ng samahang pangkalikasang Italyano na Legambiente bilang pagkilala sa malawak nitong network ng mga daanan ng bisikleta at pagsulong ng pagbibisikleta. Kilala rin ito bilang "Lungsod ng Musika" dahil ito ang lugar ng kapanganakan ng kompositor na si Gioacchino Rossini. Noong 2015, nagsumite ang Pamahalaang Italyano para sa Pesaro na ideklarang isang "Malikhaing Lungsod" sa Pandaigdigang Pamanang Pook ng UNESCO. Noong 2017 natanggap ng Pesaro ang Europeong Lungsod ng Sport award kasama ang Aosta, Cagliari, at Vicenza.

Kabilang sa mga lokal na industriya ang pangingisda, paggawa ng muwebles, at turismo.

Noong 2020, nakuha nito ang dating komuna ng Monteciccardo, ngayon ay isang frazione ng Pesaro.

Kasaysayan 
Ang lungsod ay itinatag bilang Pisaurum ng mga Romano noong 184 BK bilang isang kolonya sa teritoryo ng mha Piceno, ang mga taong nanirahan sa hilagang-silangan na baybayin noong Panahon ng Bakal. Noong 1737, 13 sinaunang batong panata ang nahukay sa isang lokal na bukid, bawat isa ay may inskripsiyon ng isang Romanong diyos; ang mga ito ay isinulat sa mga titik bago ang Etrusko, na nagpapahiwatig ng mas maagang paninirahan sa lugar  kaysa kolonya ng Picentes noong 184 BK.

Mga sanggunian

Mga panlabas na link 

 Opisyal na website